Melodi Grand Prix 2008

Norsk Melodi Grand Prix 2008 var den 46. utgaven av Melodi Grand Prix, Norges nasjonale uttaking til Eurovision Song Contest. 18 sanger deltok i tre delfinaler og Siste sjanse. Av disse kom åtte til finalen 9. februar 2008 i Oslo Spektrum i Oslo. Vinnerlåten ble «Hold On Be Strong», framført av Maria Haukaas Storeng og skrevet av Mira Craig. Storeng representerte Norge i Eurovision Song Contest 2008 i Beograd. Der kvalifiserte hun seg via første semifinale og endte på femteplass i finalen med 182 poeng. Dette var Norges beste plassering på fem år.

 Sendingene 
For tredje år på rad besto Melodi Grand Prix av tre delfinaler, en Siste sjanse og en finale. Seks sanger deltok i hver delfinale, og de to beste gikk rett til finalen i Oslo Spektrum lørdag 9. februar, mens tredje- og fjerdeplassene fikk en ny mulighet i Siste sjanse onsdag 6. februar. De to siste i hver delfinale var ute av konkurransen. I Siste sjanse gikk de to beste melodiene videre, slik at det til sammen ble åtte sanger i finalen.

Flere byer og tettsteder meldte seg på i konkurransen om å få en av delfinalene til seg. Til slutt ble Stavanger, Kongsvinger og Bodø valgt til delfinalesteder. Bodø hadde også hatt delfinaler de to årene i forveien. Per Sundnes var programleder for alle sendingene. Den første delfinalen ble arrangert i et 4000 kvadratmeter stort telt på tomten til det kommende nye konserthuset i Sandvigå i Stavanger. De to neste delfinalene ble holdt i henholdsvis Nordlandshallen i Bodø og Kongsvingerhallen i Kongsvinger. Siste sjanse ble holdt på utestedet Stratos i Oslo, mens finalen gikk av stabelen i Oslo Spektrum.

I startfeltet var det mange ukjente artister, med dansebandet Ole Ivars og Maria Haukaas Storeng som de mest kjente. Crash! og Veronica Akselsen var tilbake i konkurransen. 

I hver av de tre delfinalene fikk en tidligere Melodi Grand Prix-vinner framføre sin vinnerlåt. De var henholdsvis Kirsti Sparboe med «Oj, oj, oj, så glad jeg skal bli», Anne-Karine Strøm med «Mata Hari» og Ketil Stokkan med «Romeo». I finalen var det Jahn Teigen som sto for pausenummeret, og han framførte et bejublet potpurri av sine mange poplåter gjennom tidene. Fjorårsvinner Guri Schanke framførte også «Ven a bailar conmigo» i gullfinalen før avstemningen.

Resultatet i alle delfinalene og Siste sjanse ble utelukkende avgjort av seernes stemmer. I finalen stemte seerne fram fire låter til gullfinalen. Resultatet i gullfinalen ble avgjort av tre fagjuryer i kombinasjon med seernes telefon- og SMS-stemmer. Torstein Sødal, Veronica Akselsen, King of Trolls og Maria Haukaas Storeng gikk videre til gullfinalen. Maria Haukaas Storeng vant til slutt en overlegen seier i gullfinalen.

 Resultat i finalen 

 Første runde 
Nr.TittelArtistKomponistTekstforfatterStatus 1 «Get Up»  Crash! Trond Holter  Ute   2 «Ándagassii»  Ann-Mari Andersen Stein Austrud  Ann-Mari AndersenUte   3 «Hold On»  Tinkerbells Aina Beate Gundersen og Svein Gundersen  Jan GrothUte   4 «Am I Supposed to Love Again»  Veronica Akselsen Anne TakleLaila Samuelsen Gullfinale  5 «Far Away»  King of Trolls Frode Anderssen   Gullfinale  6 «Som i himmelen»  Ole Ivars William Kristoffersen    Ute   7 «Eastern Wind»  Torstein Sødal Christian Ingebrigtsen og Eivind Rølles   Gullfinale  8 «Hold On Be Strong»  Maria Haukaas Storeng  Mira Craig  Gullfinale 

 Gullfinale 
Nr.TittelArtistKomponistTekstforfatterStemmerPlass 4 «Am I Supposed to Love Again»  Veronica Akselsen Anne TakleLaila Samuelsen109 957 4  5 «Far Away»  King of Trolls Frode Anderssen  115 811 3  7 «Eastern Wind»  Torstein Sødal Christian Ingebrigtsen og Eivind Rølles  118 095 2  8 «Hold On Be Strong»  Maria Haukaas Storeng  Mira Craig 195 661 1 

 Avstemning i finalen 
De fire mest populære sangene i første runde gikk videre til gullfinalen. Det fulle resultatet fra første runde ble aldri offentliggjort, og gullfinalistene ble offentliggjort i tilfeldig rekkefølge. I gullfinalen ble resultatet avgjort av en blanding mellom fagjuryer og seernes telefonstemmer. De tre delfinalebyene hadde hver sin fagjury som ga 2 000, 4 000, 6 000 og 10 000 poeng til de fire gullfinalistene. Etter fagjuryene ble telefon- og SMS-stemmene presentert. Seernes stemmer ble delt inn i fem ulike geografiske regioner ut fra hvor i landet stemmene ble avgitt. Hver stemme telte ett poeng. Poengene for landsdelene under tilsvarer dermed antall mottatte telefon- og SMS-stemmer.
Nr.TittelStavangerKongsvingerBodøNord-NorgeMidt-NorgeVest-NorgeØstlandetSør-NorgeTotalt4«Am I Supposed to Love Again»4 0006 0006 0004 71310 87811 50555 75111 110109 9575«Far Away»2 0002 0002 0007 52014 62715 04358 79713 824115 8117«Eastern Wind»10 0004 0004 0005 39110 42315 30846 22622 747118 0958«Hold On Be Strong»6 00010 00010 00022 05623 39621 16983 34219 698195 661

Delfinalene

 Delfinale 1 
Sandvigå, Stavanger, fredag 11. januar 2008
Nr.TittelArtistKomponistTekstforfatterStatus 1 «Lystgass»  Podium Terje Lennavik  Håkan Fjerdingen Siste sjanse  2 «Ándagassii»  Ann-Mari Andersen Stein Austrud  Ann-Mari Andersen Finale  3 «Colliding»  Nicholas Carlie Nate Campany  Per Kristian Ottestad Ute  4 «Baby Don’t Stop the Music»  Michelle Fred Ball  Hannah Robinson Ute  5 «Hold On»  Tinkerbells Aina Beate Gundersen og Svein Gundersen  Jan Groth Siste sjanse  6 «Am I Supposed to Love Again»  Veronica Akselsen Anne Takle  Laila Samuelsen Finale 

Delfinale 2
Kongsvingerhallen, Kongsvinger, fredag 18. januar 2008
Nr.TittelArtistKomponistTekstforfatterStatus 1 «Always Always»  Zuma Alexander Stenerud   Siste sjanse  2 «Would You Spend the Night With Me»  Cube Åge Sten Nilsen   Ute  3 «A Little More»  Anne Hvidsten Anne Hvidsten   Siste sjanse  4 «Get Up»  Crash! Trond Holter   Finale  5 «I'm in Love»  Sven Garås Robin Nordahl   Ingrid Nørsett Ute  6 «Hold On Be Strong»  Maria Haukaas Storeng Mira Craig   Finale 

Delfinale 3
Nordlandshallen, Bodø, fredag 25. januar 2008
Nr.TittelArtistKomponistTekstforfatterStatus 1 «Two Monkeys (On The Roof)»  Avalanche Kjetil Røsnes og Kirsti Johansen   Ute  2 «Hear When I'm Calling»  Maria Trøen Jarl Aanestad   Ute  3 «Som i himmelen»  Ole Ivars William Kristoffersen   Siste sjanse  4 «Sillycone Valley»  Lene Alexandra Ivar Winther  Ivar Winther og Kam An Leung Siste sjanse  5 «Eastern Wind»  Torstein Sødal Christian Ingebrigtsen og Eivind Rølles   Finale  6 «Far Away»  King of TrollsFrode Anderssen   Finale 

Siste sjanse
Stratos, Oslo, onsdag 6. februar 2008
Nr.TittelArtistKomponistTekstforfatterStatus 1 «Lystgass»  Podium Terje Lennavik  Håkan Fjerdingen Ute  2 «Hold On»  Tinkerbells Aina Beate Gundersen og Svein Gundersen  Jan Groth Finale  3 «Always Always»  Zuma Alexander Stenerud   Ute  4 «A Little More»  Anne Hvidsten Anne Hvidsten     Ute  5 «Som i himmelen»  Ole IvarsWilliam Kristoffersen  Finale 6 «Sillycone Valley»  Lene Alexandra Ivar Winther  Ivar Winther og Kam An Leung Ute 

 Hendelser 
Totalt kom det inn over 600 bidrag til NRKs åpne konkurranse, over hundre flere enn året før. I tillegg kontaktet NRK flere låtskrivere og inviterte dem til å sende inn bidrag. Årene før hadde det vært en svensk dominans blant deltakerlåtene i Melodi Grand Prix, noe Jan Eggum kritiserte året før. NRK roste kvaliteten på de norske bidragene, og samtlige deltakerlåter i Melodi Grand Prix 2008 var skrevet av norske låtskrivere. Dette var første gang siden 2001 at kun nordmenn hadde levert låter til en norsk finale. Flere av de inviterte komponistene som Christian Ingebrigtsen og Eivind Rølles stilte som betingelse at NRK måtte satse helnorsk.

Dette året flyttet NRK delfinalene tilbake til fredager, mens Siste sjanse ble holdt onsdagen før finalen. Seertallet for finalen var 1 128 000, opp nesten 150 000 fra året før. For delfinalene og Siste sjanse var seertallene henholdsvis 765 000, 711 000, 750 000 og 468 000. Dette var omtrent som for delfinalene året før.

Vinnerlåten ble den største suksessen siden Wig Wams «In My Dreams» tre år før. «Hold On Be Strong» lå hele 21 uker på VG-lista, hvorav én uke på førsteplass. Låten havnet også på flere andre lands hitlister, blant annet Hellas, Danmark og Sverige. Det norske bidraget deltok i den første semifinalen i Eurovision Song Contest 20. mai. Der kom Maria Haukaas Storeng på fjerdeplass og kvalifiserte seg til finalen lørdag 24. mai. I finalen kom «Hold On Be Strong» på en femteplass, det beste norske resultatet siden Jostein Hasselgård i 2003. Norge ble også det beste vesteuropeiske landet i konkurransen. «Hold On Be Strong» ble også nominert til Årets hit til Spellemannprisen 2008. Dette var andre gang en Melodi Grand Prix-vinner ble nominert til denne prisen, første gang var «Nocturne» i 1995.

 Se også 
 MGPjr 2008
 Eurovision Song Contest 2008

 Referanser 

 Eksterne lenker 


Kategori:Musikk i 2008
Kategori:Melodi Grand Prix